Notum permaneat omnibus diligentibus hæc, quod Miles quidam de Monte-Salione, nomine Pontius de Bigorna in die suæ dormitionis, pro sua anima, suorumque antecessorum fidelium, Deo, et sancto Petro, et Besuensi Ecclesiæ, perpetualiter habendos duos mansos tribuit: unum in villa, quæ Fontinellas nuncupatur, cum suis appenditiis, et alterum in villa, quæ Curcellas vocatur, juxta Fontem vennam, et unum servum cum filiis, et filiabus suis, in villa Campaniæ. Signum Humberti filii ejus, cum sua matre, Walonis de Calmis, Alelmi de Icioma.